Күжүгет, Мария Амын-оол кызы

Күжүгет Мария Амын-оол кызы (22 март 1955 чылда, ч. Биче-Аянгаты, Барыын-Хемчик кожуун, Тыва автономнуг область) — шүлүкчү, очулдурукчу.

 Намдары 
Күжүгет Мария Амын-ооловна март 22 1955 чылда Барыын-Хемчик кожуунуң Биче-Аянгаты чержигешке Тыва автономнуг областька төрүттүнгенКомбу С. С. Кужугет Мария Амын-ооловна / С. С. Комбу // Тувинская литература : словарь / С. С. Комбу; под ред.: Д. А. Монгуша, М. Л. Трифоновой. — Новосибирск: 2012. — С.137.. Аянгаты ортумак школазын дооскан, Кызылдың күрүне башкы институдунуң филология факультедин дооскан. 1980 чылдан орус дыл биле чогаалды Барлык, Тээлиниң № 1 дугаар ортумак школазынга башкылап турган, ооң соонда тыва дыл биле чогаалды Ак-Довурак  хоорайның № 2 дугаар школазынга башкылап турган 

1997 чылдан амгы үеге чедир Тываның күрүне университединде ажылдап турар. Улустуң аас чогаалы, тыва чогаалдың төөгүзү, литературлуг чурт шинчилелиниң курстарын номчуп турар. 1977 чылдан бижип эгелээн. Шүлүк чогаал чыындызының автору: «Сактыышкыным чадаганы» (Чадаган памяти), «Салымымнын кавайы» (Колыбель моей судьбы), «Анайжыгаш» (Козленочек). Сибирьге  Абаканга аныяк чогаалчылар семинарының киржикчизи. Барыкаан аттыг шаңнал лауреадыТува литературная. Вып.1 : биобиблиогр. справочник / НБ им. А. С. Пушкина Респ. Тыва; авт.-сост.: С. С. Комбу, Л. М. Чадамба, Е. М. Ак-кыс. — Кызыл, 2007. — 52 с.. А. Ахматованың, Р. Вережану, Г. Сафиеваның шүлүктерин тыва дылче очулдурган Россияның чогаалчылар эвилелиниң кежигүнү (1999), Россияның журналистер эвилелиниң, Тыва Республиканың культурага яамызының чечен-ном үндүрер чөвүлелиниң кежигүнү, В. Ш. Көк-оол аттыг Национал хөгжүм-шии театрының уран-чечен чөвүлел кежигүнү.

Амгы үеде М. А. Кужугет — Тываның күрүне университединиң чечен чогаал музейиниң эргелекчизи; музейниң чанында чечен чогаал «Сорунза» чечен чогаал каттыжылганың удуртукчузу. М. А. Кужугет университетте башкы ажылын Национал школа хөгжүдер институт ажылы-биле хары угда күүседип турар.

 Шаңналдары база аттары 
 Барыкаан аттыг шаңнал лауреады
 Тыва республиканың өөредилге болгаш эртем яамызының хүндүлел бижии (2005)
 Россия Федерациязының журналистер эвилелиниң хүндүлүг бижии (2005)
 «Россия Федерациязының ниити өөредилгениң хүндүлүг ажылдакчызы» деп хөректиң демдээ (2014)

 Кол парлаан чүүлдери 
 «Сактыышкыным чадаганы»(1994) шүлүктер
 «Салымымнын кавайы» (2000) шүлүктер
 «Анайжыгаш» (2007) шүлүктер
 «Салым-чолдуң сагыш-сеткили» (2009) шүлүктер
 «Идегел» (2005) чечен чугаалар, миниатюралар

 Демдеглелдер 

Аңгылал:Чогаалчылар
Аңгылал:Тываның культура ажылдакчылары
Аңгылал:Тываның күрүне университединиң доозукчулары
Аңгылал:Тываның күрүне университединиң башкылары
Аңгылал:Россияның чогаалчылар эвилелиниң кежигүнү
Аңгылал:Россияның журналистер эвилелиниң кежигүнү
Аңгылал:Барыын-Хемчик кожуунга төрүттүнгеннер